Návrh komuniké

Vláda Slovenskej republiky na svojom zasadnutí dňa .... 2007 prerokovala a schválila návrh na vyslovenie súhlasu s Dodatkom k Dohovoru o fyzickej ochrane jadrových materiálov Národnou radou Slovenskej republiky.

Dodatok k Dohovoru o fyzickej ochrane jadrových materiálov rozširuje predmet úpravy pôvodného dohovoru aj na fyzickú ochranu jadrových zariadení a ustanovuje opatrenia v súvislosti s hrozbou možných trestných činov ako je napr. trestný čin sabotáže na jadrových zariadeniach. Dodatok uvádza aj základné princípy fyzickej ochrany jadrových materiálov a jadrových zariadení a rozšíril sa o ustanovenia o medzinárodnej spolupráci pri trestných činoch smerujúcich k zneužitiu jadrových materiálov a ohrozeniu bezpečnosti jadrových zariadení. Týmto krokom SR posilňuje medzinárodnú koordináciu v prijímaní opatrení zameraných na boj medzinárodného spoločenstva proti jadrovému terorizmu.